Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 730/11/8802	Košice I, 17.1.2012
EEČ : 2-63-23-2012

U Z N E S E N I E

Trestná vec:	obvinená XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: rodičovská dovolenka
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 595,11 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: rodičovská dovolenka
realizované policajtom Odb.kriminálnej polície OR PZ  Košice pod spisovou značkou ORP-2571/5-OEK-KE-2011.

Skutková veta: 
dňa 21.01.2011 uzatvorila v predajni XXXXX, XXXXX na základe žiadosti o Úverovú zmluvu o poskytnutí bezúčelového úveru č. 4101060924 so spoločnosťou XXXXX na základe ktorej jej bola poskytnutá  finančná hotovosť vo výške 2000,-€, doposiaľ neuhradila ani jednu splátku a v čase uzatvorenia zmluvy nebola zamestnaná v spoločnosti XXXXX, XXXXX tak, ako deklarovala pri uzatváraní úverovej zmluvy, čím takto svojím konaním spoločnosti XXXXX, XXXXX spôsobila celkovú škodu vo výške 2.523,96,-€.  
Odôvodnenie: 
Uznesením vyšetrovateľa Okresného riaditeľstva PZ, Odboru kriminálnej polície Košice, sp. zn. ORP-2571/5OEK-KE-2011 z 21.11.2011 bolo podľa § 199 ods. 1 Trestného poriadku  začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX pre prečin úverového podvodu podľa § 222 ods. 1 Trestného zákona, pre prvý skutok uvedený vo výrokovej časti tohto uznesenia. 
Preskúmaním príslušného spisového materiálu som zistil, že v predmetnej trestnej veci sa koná o prečine úverového podvodu podľa § 222 ods. 1 Trestného zákona, na ktorý zákon ustanovuje trest odňatia slobody, ktorého horná hranica neprevyšuje hranicu piatich rokov stanovenú v ustanovení § 220 ods. 1 Trestného poriadku.
Obvinená XXXXX a zástupca poškodenej spoločnosti XXXXX, XXXXX, XXXXX ,XXXXX sa zúčastnili mediácie na Okresnom súde Košice I v dňoch 29.12.2011 a 12.1.2012. Zúčastnené strany uzavreli dňa 12.1.2012 Dohodu o zmieri. Obvinená XXXXX slobodne, vážne a určito vyhlásila, že spáchala skutok, za ktorý je stíhaná a poškodenej strane  dňa 11.1.2012 uhradila poslednú časť náhrady škody vo výške 40,50,-€ z celkovej spôsobenej škody v sume 2595,11,-€.
Obvinená dňa 12.1.2012 uhradila na účet Krajskej prokuratúry v Košiciach (č.ú. 7000194644/8180) peňažnú sumu vo výške 200,00,-€, z ktorej žiada 50 % určiť na všeobecne prospešné účely, pre Neziskovú organizáciu XXXXX, XXXXX 
Obvinená nemá záznam v registri trestov, z miesta bydliska je hodnotená všeobecne, nebola riešená v priestupkovom konaní.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.
Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor